open-index/open-wikipedia-markdown huggingface dataset:
Shrty

**SHRTY** (oikealta nimeltään **Rashid Abdulkadir Mohamed**) on itähelsinkiläinen muusikko. 

## Ura
SHRTY tunnetaan muun muassa kappaleistaa ”Sun takii” ja ”16v” (feat. Gettomasa). Myös ”Pariisin Kevät” (feat. Joalin) oli yksi Suomen kuunnelluimmista kappaleista viikkojen ajan. Vuonna 2023 julkaistu albumi *Täydellinen ajoitus* toi SHRTY:lle kolme Emma Gaala -ehdokkuutta.

Kesäkuussa 2024 SHRTY solmi levytyssopimuksen Universal Musicin kanssa ja julkaisi singlen ”Sirkus”, joka käynnisti uuden, popimpaan soundiin keskittyvän vaiheen hänen urallaan. Kappale nousi suoraan Suomen top-listojen kärkeen ja on vakiinnuttanut paikkansa radioiden soitetuimpana. 

Marraskuussa 2024 SHRTY julkaisi singlen ”Niin kuin sä”, joka on toinen singlejulkaisu tulevalta kolmannelta albumilta, jonka on määrä ilmestyä vuonna 2025, ja jonka hän itse kuvailee uransa parhaaksi teokseksi.

## Live-esiintymiset
SHRTY tunnetaan energisistä live-esiintymisistään. Hän on esiintynyt isoilla festivaaleilla ympäri Suomea.

## Diskografia

### Albumit

* *Heartbreak Kid* (2021)
* *Täydellinen ajoitus* (2023)
* *Pöydät kääntyy (2025)*

#### EP:t

* *Tempo* (2022)

### Singlet

* Ei uusii frendei (2021)
* Mood (2020)
* Kipua (2020)
* Designer (2021)
* Sun takii (2022)
* Bisnestä (2022)
* Pariisin kevät (2023)
* Sirkus (2024)
* Niin kuin sä (2024)
* Ainutlaatuinen (2025)
* Se nainen (2025)
* Vanilj (remix) (2025)
* Parasta aikaa (Slikin kanssa, 2025)
* Samoilla silmill (2025)
* Kaunotar ja hirviö (Turistin kanssa, 2025)
* Aina (Bizin kanssa, 2025)

## Lähteet
Reinlin kappeli

**Reinlin kappeli** () on Sør-Aurdalin kunnassa Norjassa sijaitseva puinen pitkäkirkko vuodelta 1965.

## Lähteet

## Aiheesta muualla
Mørsvikbotnin kappeli

**Mørsvikbotnin kappeli** () on Sørfoldin kunnassa Norjassa sijaitseva puinen pitkäkirkko vuodelta 1948.

## Lähteet

## Aiheesta muualla
Straumenin kappeli

**Straumenin kappeli** () on Raisivuonon kunnassa Norjassa sijaitseva kivinen pitkäkirkko vuodelta 1973.

## Lähteet

## Aiheesta muualla
Jonstorp

**Jonstorp** on taajama Höganäsin kunnassa Skånen läänissä samannimisessä historiallisessa maakunnassa Ruotsissa. Taajamassa oli 2&nbsp;130 asukasta vuonna 2021.

## Tunnettuja henkilöitä
* Niklas Hansson (s. 1995), jääkiekkoilija

## Lähteet

## Aiheesta muualla
Martin Lamm

**Martin Lamm** (22. kesäkuuta 1880 Tukholma – 5. toukokuuta 1950 Tukholma) oli ruotsalainen kirjallisuushistorioitsija ja Tukholman korkeakoulun professori vuosina 1919–1945. Lamm väitteli tohtoriksi vuonna 1908 aiheenaan Olof von Dalin, ja hän oli erikoistunut valistusajan sekä romantiikan ajan ruotsalaisiin kirjailijoihin. Lamm valittiin Ruotsin akatemian jäseneksi vuonna 1928.
## Lähteet

## Aiheesta muualla
Arsinoe (Kreeta)

**Arsinoe** () oli antiikin aikainen kaupunki Kreetan saarella Kreikassa. Se toimi Lyktoksen kaupungin satamana, mutta sen tarkkaa sijaintipaikkaa ei tunneta. Arsinoen mainitsee Stefanos Byzantionlainen luetellessaan antiikin ajan lukuisia Arsinoe-nimisiä kaupunkeja. Kaupungin arvellaan yleensä sijainneen Kreetan pohjoisrannikolla, mahdollisesti Khersonasoksen ja Milatoksen välillä. Kaupungin nimiin laitettuja rahoja on löydetty.

## Lähteet
Kaudos

**Kaudos** (, myös *Gaudos*, Γαῦδος, *Klaudos*, Κλαῦδος; ) oli antiikin aikainen kaupunki samannimisellä saarella (nyk. Gávdos) Kreikassa lähellä Kreetaa. Se sijaitsi saaren pohjoisrannikolla nykyisellä Ágios Ioánnisin alueella.

## Maantiede

Kaudoksen saari sijaitsi Libyanmeressä Kreetan luoteispuolella. Sen samanniminen kaupunki sijaitsi saaren pohjoisrannikolla nykyisellä Ágios Ioánnisin alueella, jossa on samanniminen ranta ja sille nimensä antanut Pyhän Johanneksen kirkko. Löytöjä on tehty myös läheiseltä Lavrakásin lahdelta.

## Historia

Kaudoksen saari eli nykyinen Gávdos asutettiin jo neoliittisella kaudella. Antiikin aikana siellä ollut asutus kukoisti erityisesti hellenistisellä ja vielä roomalaisella kaudella. Piirtokirjoituslöytöjen mukaan Kaudoksella oli ystävyyssopimus Gortynin kanssa 200-luvulla eaa. Keisari Hadrianus antoi 100-luvulla jaa. saaren Spartalle. Bysanttilaisella kaudella Kaudoksella oli oma piispansa. Kaudos tuotti suolaa ja seetriöljyä, ja sai tuloa myös satamana toimisesta.

Kirjallisuudessa saaren mainitsevat muun muassa Klaudios Ptolemaios, Plinius vanhempi ja Pomponius Mela sekä *[[Apostolien teot]]* ja *[[Stadiasmus Maris Magni]]*.

## Lähteet
Lamon (Kreeta)

**Lamon** () oli antiikin aikainen kaupunki Kreetan saarella Kreikassa. Se sijoitetaan saaren etelärannikolle nykyisen Ágios Vasíleioksen kunnan alueelle lähelle nykyisiä Plakiásin ja Myrthianós Plakiásin kyliä.

Lamonin kaupunki oli olemassa ainakin roomalaisella kaudella. Antiikin lähteissä sen mainitsee lähinnä ''Stadiasmus Maris Magni.

## Lähteet
Lamon

**Lamon** voi viitata seuraaviin:

* Lamon, antiikin aikainen kaupunki Kreetan saarella Kreikassa
* Lamon, kunta Bellunon maakunnassa Italiassa
Bruno Jalasti

**Bruno Jalasti** (s. 24. maaliskuuta 2006 Helsinki) on suomalainen jääkiekkopuolustaja, joka edustaa SM-liigajoukkue Helsingin IFK:ta. Hän laukoo oikealta.

## Ura
### Seuraura
Jalasti on Helsingin IFK:n kasvatti. Kaudella 2022–2023 hän toimi seuran U18-joukkueen varakapteenina. Jalasti voitti kauden päätteeksi U18 SM-pronssia. QMJHL-joukkue Quebec Remparts varasi hänet 53. pelaajana  2023. Jalasti siirtyi joukkueeseen kaudeksi 2023–2024.

Toukokuussa 2024 Jalasti teki HIFK:n kanssa kaksivuotisen SM-liigasopimuksen. Hän aloitti kauden 2024–2025 seuran U20-joukkueessa. Lokakuussa HIFK lainasi Jalastin kahden ottelun ajaksi Mestis-joukkue Kokkolan Hermekseen. Reilut kaksi viikkoa myöhemmin hänet lainattiin yhden ottelun ajaksi samassa sarjassa pelaavaan Kajaanin Hokkiin. Jalasti teki HIFK:ssa SM-liigadebyyttinsä 30. marraskuuta 2024 Tapparaa vastaan. Hänet merkittiin joukkueen seitsemänneksi puolustajaksi. Jalasti sai ottelussa jääaikaa 3.53 minuuttia. Ensimmäisen SM-liigamaalinsa hän teki 28. joulukuuta 2024 vieraissa Mikkelin Jukureita vastaan. Kaikkiaan Jalasti pelasi SM-liigassa kauden aikana 19 runkosarjaottelua tehopistein 1+1=2. Maaliskuussa 2026 hän solmi HIFK:n kanssa kaksivuotisen jatkosopimuksen.

### Maajoukkueura
Jalasti pelasi alle 18-vuotiaiden Hlinka Gretzky Cupissa vuonna 2023. Hän pelasi myös World U-17 Hockey Challengessa vuonna 2022, jolloin Jalasti voitti pronssia. Yhteensä hän on pelannut 11 nuorten ja 28 poikien maaottelua.

## Pelityyli
Jalasti on kuvaillut itseään kahden suunnan kiekolliseksi puolustajaksi, joka tykkää sekä puolustaa ja että hyökätä. Hän on maininnut esikuvakseen Charlie McAvoyn, joka Jalastin mukaan pystyy puolustamaan kovaa ja on hyvä hyökkäyssuuntaan. Jalastin mukaan McAvoylta on ollut hyvä ottaa oppia myös fyysiseen peliin ja kamppailuun.

## Muuta
Jalastin isoveli Frans pelasi jääkiekkoa puolustajana U20-joukkueeseen asti. Veljesten isä Jorma Jalasti toimii HIFK:n U18-joukkueen huoltajana.

## Tilastot

## Lähteet
*
*
*

### Viitteet
Lykastos (Kreeta)

**Lykastos** (, ) oli antiikin aikainen kaupunki Kreetan saarella Kreikassa. Se sijaitsi nykyisen Iraklionin kunnan alueella lähellä nykyistä Profítis Ilíaksen kylää.

## Maantiede

Lykastoksen kaupunki sijaitsi Kreetan keskisissä sisäosissa etelälounaaseen Knossoksesta ja koilliseen Gortynistä. Sen akropoliina eli yläkaupunkina ja linnavuorena toimi oletettavasti nykyinen Rókkan (< ital. *Rocca*) kukkula, joka sijaitsee heti Profítis Ilíaksen kylän kaakkoispuolella ja jolla sijaitsevat bysanttilaisella ajalla rakennetun Témenoksen linnoituksen rauniot.

## Historia

Lykastoksen kaupunki oli olemassa ainakin hellenistiseltä roomalaiselle kaudelle, mutta paikalta on tehty myös joitakin löytöjä arkaaiselta ja klassiselta kaudelta. Varhaisin maininta paikan nimestä on jo Homeroksen *[[Ilias|Iliaan]]* Laivaluettelossa. Lisäksi nimi esiintyy mahdollisesti jo mykeneläisellä kaudella, sillä lineaari-B-kirjoituksissa esiintyvää nimeä *ru-ki-to* on esitetty samaksi nimeksi.

Strabon sanoo, että hänen aikanaan kaupunki oli tuhoutunut kokonaan, kun knossoslaiset olivat vallanneet ja tuhonneet sen. Polybioksen mukaan gortynlaiset veivät myöhemmin Lykastoksen alueen knossoslaisilta, ja antoivat sen rhaukoslaisille. Kaupungin asukkaasta käytettiin etnonyymiä *Lykastios* ().

## Lähteet
Suomen Ankaran-suurlähetystö

**Suomen Ankaran-suurlähetystö** () on Suomen ulkomainen edustusto Turkin pääkaupungissa Ankarassa. Edustustoa on syyskuusta 2023 lähtien johtanut suurlähettiläs Pirkko Hämäläinen.

Turkki (tuolloinen Osmanien valtakunta) tunnusti Suomen itsenäisyyden 21.2.1918. Diplomaatiset suhteet Suomen ja Turkin tasavallan välillä solmittiin vuonna 1924. Suomen suurlähetystö on toiminut Ankarassa vuodesta 1940 lähtien.

## Katso myös
*Suomen ja Turkin suhteet
*Luettelo Suomen diplomaattisista edustustoista

## Lähteet

## Aiheesta muualla
* Suomi ulkomailla: Turkki (finlandabroad.fi)
* Turkki: matkustustiedote (9.10.2024)  (um.fi)
* Suomen edustustot ulkomailla (um.fi)
CRC (täsmennyssivu)

**CRC** voi tarkoittaa seuraavia:
* CRC, tarkistussumman luomiseen tarkoitettu algoritmi
* Costa Rican maatunnus urheilukilpailuissa
* Costa Rican colónin valuuttatunnus
* CRC Press, yhdysvaltalainen kustantamo
* Crc, proteiini
OpenNebula

**OpenNebula** on avoimen lähdekoodin alusta pilvipalveluiden suorittamiseen. Ohjelmistoa kehittää vuonna 2010 perustettu OpenNebula Systems. OpenNebula toimii virtualisoidun infrastruktuurin hallintana (IaaS) datakeskuksessa tai klusterissa, joka voi olla yksityinen pilvi tai joukko pilviä. Virtualisointi perustuu KVM-hypervisorille ja tukee säiliöintiä LXC:n kanssa. OpenNebula tukee automatisoitua Kubernetes-klusterien käyttöä OneKE-sovelluksen avulla.

OpenNebulasta on Community Edition ja yrityskäyttöön suunnattu Enterprise Edition, joista jälkimmäisessä on mukana tukipalvelut, testaus, ylläpito ja muita työkaluja.

## Lähteet
CRC Press

**CRC Press** on yhdysvaltalainen kustantamo, joka julkaisee tieteellisiä teoksia.

## Historia
CRC Press sai alkunsa vuonna 1903 nimellä Chemical Rubber Company Clevelandissa, jossa sen perustivat kolme veljestä Arthur, Leo ja Emanuel Friedman. Yhtiö toimi aluksi heidän isänsä vaatetusliikkeen yhteydessä ja se myi kumisia esiliinoja kemian opiskelijoille. Yhtiön valikoimaan lisättiin myös muita tieteellisiä välineitä ja kemikaaleja. Vuonna 1913 yhtiö jakeli nimellä *Rubber Handbook* taulukkokirjaa, jossa oli kaavoja ja taulukoita. Yhtiön julkaisema *Handbook of Chemistry and Physics* tuli merkittäväksi viiteteokseksi kemian alalla. Vuonna 1973 yhtiö myi valmistukseen liittyvät toiminnot ja keskittyi ainoastaan julkaisutoimintaan, jolloin nimeksi muutettiin CRC Press. Times Mirror Company osti CRC Pressin vuonna 1986. Information Ventures osti CRC Pressin vuonna 1997, ja vuodesta 2003 yhtiö on kuulunut Taylor & Francis Groupiin.

## Lähteet
Einar Moring

**Einar Anders Moring** (21. heinäkuuta 1878 Parkano – 18. syyskuuta 1946 Helsinki) oli suomalainen insinööri ja virkamies.

## Henkilöhistoria
Moringin vanhemmat olivat metsänhoitaja Anders Evald Moring ja Aksa Charlotta Hertzberg ja puoliso vuodesta 1919 Anna-Greta de la Chapelle, vapaaherra Richard Casimir de la Chapellen tytär. Moring tuli ylioppilaaksi Tampereen lyseosta 1996 ja valmistuui insinööriksi Polyteknillisestä opistosta 1900. 

Moring oli Helsingin kaupungin vesijohtolaitolaitoksen apulaisjohtaja 1904–1906, tie- ja vesirakennusten ylihallituksen nuorempi insinööri 1906–1912 ja vanhempi insinööri 1912–1922, rautatiehallituksen rakennusosaston apulaisjohtaja 1923–1930 ja Helsingin kaupungin teknillinen johtaja 1931–1946. Hänellä oli myös useita liike-elämän ja ammatillisia luottamus- ja asiantuntijatehtäviä.

## Julkaisuja
* *Teknillis-taloudellinen selonteko Seinäjoen-Kristiinankaupungin, Kaskisten rautatierakennuksesta*, 1915, Helsinki: Tie- ja vesirakennusten ylihallitus, 144 s. (ainekset koonnut J. A. Strömberg, toimittanut Einar Moring)

## Lähteet
Oranssi II

**Oranssi II** (C16H11SN2O4Na) eli **Acid Orange 7** on atsoväreihin kuuluva aromaattinen orgaaninen yhdiste. Yhdistettä käytetään väriaineena.

## Ominaisuudet, valmistus ja käyttö
Huoneenlämpötilassa oranssi II on oranssia kiteistä ainetta. Siitä tunnetaan lisäksi kidevedellinen pentahydraatti. Yhdiste liukenee hyvin veteen ja hieman etanoliin. Oranssi II on pH-indikaattori. Sen liuosten väri muuttuu ruskehtavasta oranssiksi pH-alueella 7,4–8,6 ja oranssista punaiseksi pH-alueella 10,2–11,8.

Oranssi II:a valmistetaan 2-naftolin ja sulfaniilihapon diatsoniumsuolan atsokytkentäreaktiolla. Reaktio-olot tehdään emäksisiksi natriumhydroksidilla ja -karbonaatilla.
:

Oranssi II:a käytetään mikroskopiassa soluliman vastavärjäykseen kontrastin lisäämiseksi. Se on myös osa eräitä mikroskopiassa käytettäviä polykromiväriaineita. Yhdisteellä voidaan värjätä paperia, tekstiilejä, nahkaa, kosmetiikkaa ja musteita.

## Lähteet

## Aiheesta muualla
Norjan lähetys- ja evankeliointineuvosto

**Norjan lähetys- ja evankeliointineuvosto** (, lyh. **NORME**) on norjalainen vuonna 2001 perustettu evankelis-kristillinen järjestö. NORME toimii kattojärjestönä 43 norjalaiselle lähetysjärjestölle ja kirkkokunnalle. NORME on yksi Euroopan suurimmista kansallisista evankelisista alliansseista. Kirkkojen ja järjestöjen yhteinen perusta on Lausannen julistus.  Järjestö on Euroopan evankelisen allianssin kansallinen liitto Norjassa.

NORME perustettiin vuonna 2001 Norjan lähetysneuvoston, Norjan evankelisen allianssin ja Norjan Lausannen liikkeen yhdistyessä.

Järjestö korostaa evanekeliumin välittämistä niin kuin se on kirjoitettu Raamatussa. Se ei halua tulkita sanomaa, vaan uskoo, että se on ymmärrettävä niin kuin se on kirjoitettu. Lausannen julistuksessa, johon järjestö perustuu, todetaan. ”Pidämme kiinni sekä Vanhan että Uuden testamentin jumalallisesta inspiraatiosta, totuudesta ja auktoriteetista.”

## Verkosto
### Järjestöt
* Areopagos
* Asia Link
* Brave Heart
* Damaris
* Den Norske Israelsmisjon
* Det Norske Bibelselskap
* Det Norske Misjonsselskap
* Evangelisk Orientmisjon
* Frontiers
* HimalPartner
* Indremisjonsforbundet
* Kristent Nettverk
* Litteraturmisjonen
* Lærernes Misjonsforbund
* Lys over Land
* Metodiskirkens Misjonsselskap
* Misjon Uten Grenser
* Misjonsalliansen
* Mission Aviation Fellowship
* Missionuoret (Ungdom i Oppdrag)
* Navigatørene
* NMSU
* Norea Mediemisjon
* Norges Kristne Student- og Skoleungdomslag – Laget
* Normisjon
* Norjan luterilainen lähetysliitto (Norsk Luthersk Misjonssamband)
* NSP Aid
* Pinsemisjonen
* P7 Kristen Riksradio
* Stefanusalliansen
* Sykepleiernes Misjonsring
* Søndagsskolen Norge
* Tent
* Wycliffe Raamatunkääntäjät
* Young Life
* Åbne Dører

### Kirkot
* Norjan evankelis-luterilainen vapaakirkko (Den Evangelis-Lutherske Frikirke)
* Evankelis-luterilainen kirkkoyhteisö (Det evangelisk-lutherske kirkesamfunn)
* Guds Menighet Vegårshei
* Kristkirken i Bergen
* Misjonskirken Norge
* Norjan baptistiliitto (Den Norske Baptistsamfunn)
* Pelastusarmeija Norjassa (Frelsesarmeen)

## Katso myös
* Evankelikalismi
* Lausannen liike

## Lähteet

## Aiheesta muualla
* Järjestön verkkosivusto
Sam Montembeault

**Samuel Montembeault** (s. 30. lokakuuta 1996 Bécancour, Quebec) on kanadalainen jääkiekkomaalivahti, joka pelaa NHL-seura Montreal Canadiensissa. Hänet varattiin Florida Panthersiin kolmannella kierroksella vuonna .

## Lähteet
Pelastusarmeija Ruotsissa

**Pelastusarmeija Ruotsissa** on kansainväliseen Pelastusarmeijaan kuuluva evankelinen kirkkokunta. Pelastuarmeijalla on Ruotsissa kappeleita ja seurakuntia sekä lukuisia sosiaalisia toimintamuotoja kuten hoitokeskuksia, koteja ja esikouluja sekä oma kansanopisto. Pelastusarmeija työ alkoi Ruotsissa vuonna 1882 ja keskeinen työmuoto oli toiminta yhteiskunnan syrjäytyneiden parissa.

Pelastusarmeija toimii Ruotisssa 61 kaupungissa 94 järjestön voimin. Lisäksi pelastusarmeijalla on 18 sosiaalilaitosta, joista useimmat tarjoavat kokopäiväistä hoitoa päihderiippuvaisille.

Pelastusarmeijan perustana on usko kolmiyhteiseen Jumalaan, henkilökohtainen kokemus pelastuksesta ja pyhitysoppi. Pelastusarmeijan käsityksen mukaan usko johtaa käytännön toimintaan kuten hädänalaisten auttamiseen, epäoikeudenmukaisuuden torjumiseen sekä toivon ja tulevaisuususkon antamiseen. Pelastusarmeijan jumalanpalveluksissa saarnan ja rukouksen rinnalla kulkee laulu, musiikki ja henkilökohtainen todistus.

## Katso myös
* Pelastusarmeija
* Pelastusarmeija Suomessa

## Lähteet

## Aiheesta muualla
* Pelastusarmeijan verkkosivusto
Austertanan kirkko

**Austertanan kirkko** () on Tenon kunnassa Norjassa sijaitseva puinen pitkäkirkko vuodelta 1958.

## Lähteet

## Aiheesta muualla
Vestertanan kirkko

**Vestertanan kirkko** () on Tenon kunnassa Norjassa sijaitseva puinen pitkäkirkko vuodelta 1978.

## Kuvia

Vestertana kapell interiør.JPG|Kirkkosali


## Lähteet

## Aiheesta muualla
Blokkikauppa

**Blokkikauppa** () tarkoittaa ennalta sovittua isoa pörssikauppaa arvopapereilla. Blokkikaupassa siirtyy tyypillistä kauppaa suurempi määrä arvopapereita. Blokkikaupat ovat yleensä miljoonien eurojen suuruisia.

Blokkikaupan toteuttamiseen liittyy usein välittäjiä tai pankkeja, jotka auttavat osapuolia löytämään vastapuolen ja sopimaan kaupan yksityiskohdista.

## Lähteet
Atrån kirkko

**Atrån kirkko** () on Tinnin kunnassa Norjassa sijaitseva puinen pitkäkirkko vuodelta 1836.

## Lähteet

## Aiheesta muualla
Bolgatanga

**Bolgatanga** on kaupunki Ghanan pohjoisosassa. Kaupunki koostuu varsin hajallaan olevista asutusalueista, joiden ympärillä on peltoja. Vuonna 2000 kaupungissa oli noin 49 000 asukasta ja vuonna 2010 noin 65 500 asukasta.

Maatalous on kaupungin asukkaiden tärkein elinkeino.

## Lähteet

## Aiheesta muualla
Toronto Argonauts

**Toronto Argonauts** on ammattilainen kanadalaisen jalkapallon joukkue, joka pelaa Canadian Football Leaguen (CFL) Joukkue, joka perustettiin vuonna 1873, on Pohjois-Amerikan vanhin yhä samalla nimellä toimiva urheilujoukkue, sekä vanhin jäljellä oleva joukkue CFL:ssä. Argonauts pelaa kotiottelunsa BMO Fieldillä Torontossa. Argonauts on voittanut CFL:n mestaruuspokaalin Grey Cupin yhteensä 19 kertaa, enemmän kuin mikään muu joukkue, ja on pelannut finaaliottelussa 25 kertaa. Joukkueen värit ovat vaaleansininen ja musta.

## Lähteet
Berga (Högsby)

**Berga** on taajama Högsbyn kunnassa Kalmarin läänissä Smålandin historiallisessa maakunnassa Ruotsissa. Taajamassa oli 732 asukasta vuonna 2021.

## Lähteet

## Aiheesta muualla
Segerstedt

**Segerstedt** on seuraavien ruotsalaisten henkilöiden sukunimi:

* Erik Segerstedt (s. 1983), laulaja
* Torgny Segerstedt (1876–1945), toimittaja
* Torgny T:son Segerstedt (1908–1999), filosofian ja sosiologian professori
Hadar Cars

**Hadar Cars** (s. 14. kesäkuuta 1933 Tukholma) on ruotsalainen liberaalin kansanpuolueen poliitikko, joka toimi valtiopäiväedustajana 1985–1991 ja 1992–1995, Ruotsin ulkomaankauppaministerinä 1978–1979 ja meppinä 1995–1999.
## Lähteet

## Aiheesta muualla

* ''Hadar Cars'' Euroopan parlamentin verkkosivuilla 
* ''Hadar Cars'' Ruotsin valtiopäivien verkkosivuilla
Farai (Lakonia)

**Farai** (, myös , ; ) oli antiikin aikainen kaupunki Lakoniassa Kreikassa. Se sijaitsi nykyisen Spártin kunnan alueella ja sijoitetaan lähelle nykyistä Vafeión kylää.

## Maantiede

Farain kaupunki sijaitsi Lakoniassa Spartan tasangolla tiellä, joka johti Amyklaista merelle Lakonianlahden rantaan. Kaupungin sijaintipaikkaa ei tunneta varmuudella, mutta se sijoitetaan nykyisin yleensä lähelle Vafeión kylää noin seitsemän kilometriä eteläkaakkoon antiikin Spartan paikasta ja nykyisestä Spártin kaupungista.

## Historia

Farain alkuperäiset nimet olivat *Fare* ja *Faris*. Se oli yksi Lakonian vanhoista akhaialaisista kaupungeista, ja mainitaan myös Homeroksen *[[Ilias|Iliaan]]* Laivaluettelossa. Myös arkeologian perusteella paikka on ollut asuttu mykeneläisellä kaudella. Se säilytti itsenäisyytensä siihen saakka, kunnes spartalaiset valloittivat sen kuningas Telekloksen aikana. Sen jälkeen kaupunki jatkoi olemassaoloaan lakonialaisena kaupunkina nimellä *Farai*. Se oli olemassa arkaaiselta roomalaiselle kaudelle.

Farain kerrotaan joutuneen Aristomeneen ryöstämäksi toisessa messenialaisssodassa. Se mainitaan myös Strabonin vaurioituneessa tekstikohdassa sekä muilla antiikin aikaisilla kirjailijoilla. Pausaniaan aikana 100-luvulla jaa. kaupunki oli raunioina.

## Rakennukset ja löydökset

Merkittävin nykyisen Vafeión seudulta tehty löytö on Vafeión tholos-hauta. Sen olemassaolo tukee sitä ajatusta, että paikka on ollut jonkinlainen keskus jo mykeneläisellä kaudella. Tholos on Mykenen niin kutsutun Atreuksen aarrekammion tavoin kumpu, jossa on ollut sisällä hautaholvi, jonka kulkuaukko on vaakasuorasti kaivettu rinteen läpi. Haudan sijainti pienen kartionmuotoisen kukkulan huipulla on lisännyt tholoksen näennäistä kokoa ja antanut sille huomattavaa korkeutta ja suuruutta. Tholoksen katto, samoin kuin suurin osa sen rakennusmateriaaleista, on kadonnut, ja sen muotoa edustaa pyöreä kraatteri kummun huipulla. Oviaukko on edelleen ehjä. Sen leveys on noin 1,8 metriä, ja kamanakiven pituus on ollut noin 4,5 metriä. Koko haudan halkaisijan arvellaan olleen 9–12 metriä.

## Lähteet
Iasos (Lakonia)

**Iasos** (, ) oli antiikin aikainen kaupunki Lakoniassa Kreikassa. Sen tarkempaa sijaintipaikkaa ei tunneta varmuudella. *[[Barrington Atlas of the Greek and Roman World]]* ehdottaa Iasosta samaksi paikaksi kuin Karyai, jolloin se olisi sijainnut lähellä nykyisen Trípolin kunnan Pigadákian kylää. Toisaalta Iasosta on ehdotettu samaksi paikaksi kuin Oios eli Oion.

Iasoksen arvellaan olleen olemassa arkaaisella ja klassisella kaudella. Antiikin kirjallisuudessa sen mainitsee vain Pausanias.

## Lähteet
Torgny T:son Segerstedt

**Torgny T:son Segerstedt** (11. elokuuta 1908 – 28. tammikuuta 1999) oli ruotsalainen filosofian ja sosiologian professori, joka toimi Uppsalan yliopiston rehtorina vuosina 1955–1978. Hänet valittiin Ruotsin akatemian jäseneksi 1975. Hänen isänsä oli toimittaja Torgny Segerstedt.
## Lähteet

## Aiheesta muualla
Hazar

**Hazar** (vuoteen 1999 saakka *Çeleken*) on taajama Balkanin maakunnassa Turkmenistanissa. Se sijaitsee Çelekenin niemimaalla Kaspianmeren rannalla 130 kilometriä maakunnan pääkaupungista Balkanabatista länteen. Vuoden 2022 väestönlaskennan mukaan taajamassa oli 14&nbsp;671 asukasta.

Paikkakunta on syntynyt 1950-luvulla öljytyöläisten asutukseksi. Siitä tuli kaupunki vuonna 1956. Neuvostoaikana Çelekeniin rakennettiin kemian teollisuutta. Hazariksi nimetty kaupunki alennettiin Balkanabatin kaupunkialueen taajamaksi vuonna 2022. Vuoden 1995 väestönlaskennanmukaan 51,5 prosenttia sen asukkaista oli turkmeeneja, 20,6 prosenttia venäläisiä, 11,0 prosenttia lezgejä ja 8,1 prosenttia tataareja.

Alueella porataan öljyä ja maakaasua. Taajamassa toimii pieni satama sekä jodia ja teknistä hiiltä valmistava tehdas, jonka uudistaminen on suunnitteilla. Taajaman asukasmäärä on vähentynyt voimakkaasti, ja se kärsii muun muassa juomaveden puutteesta.

## Lähteet
Iasos

**Iasos** (, ) voi viitata seuraaviin:

* Iasos, hahmo kreikkalaisessa mytologiassa
* Iasos, antiikin aikainen kaupunki Kaariassa Vähässä-Aasiassa
* Iasos, antiikin aikainen kaupunki Lakoniassa Kreikassa
Oleros

**Oleros** (, ) oli antiikin aikainen kaupunki Kreetan saarella Kreikassa. Se sijaitsi nykyisen Meseléroin kylän paikalla.

## Maantiede

Oleroksen kaupunki sijaitsi Kreetan itäisissä sisäosissa. Se oli rakennettu samalle kukkulalle, jossa nykyisin sijaitsee Meseléroin kylä. Sen korkeus on noin 360 metriä merenpinnasta laskettuna. Oleroksesta pohjoiseen saaren pohjoisrannikolla sijaitsi Istronin kaupunki ja etelään etelärannikolla Hierapytnan kaupunki.

## Historia

Oleroksen kaupunki oli olemassa klassiselta roomalaiselle kaudelle, ja paikka saattoi olla asuttu jo arkaaisella kaudella. Viimeistään hellenistisellä kaudella kaupunki oli Hierapytnan alaisuudessa. Knossoksen ja Lyktoksen välisessä kamppailussa Oleros oli Lyktoksen puolella.

Kirjallisuudessa Oleroksen mainitsee lähinnä Stefanos Byzantionlainen. Se nimi esiintyy myös eräässä Delfoin *[[theorodokhos|theorodokhoksiin]]* liittyvässä piirtokirjoituksessa. Kaupungin asukkaasta käytettiin etnonyymiä *Ōlerios* ().

Nykyisen Meseléroin kylän nimi palautuu antiikin aikaisen kaupungin nimeen.

## Rakennukset ja löydökset

Oleroksessa oli Athene Olerialle omistettu temppeli, joka tunnettiin kulttikuvastaan.

## Lähteet
Pannona

**Pannona** () oli antiikin aikainen kaupunki Kreetan saarella Kreikassa. Se sijaitsi saaren keskiosissa lounaaseen Knossoksesta ja koilliseen Gortynistä, ja sijoitetaan nykyisen Górtynan kunnan alueelle lähelle nykyistä Ágios Thomásin kylää.

Pannonan kaupunki oli olemassa ainakin roomalaisella kaudella. Antiikin kirjallisuudessa sen mainitsee vain Klaudios Ptolemaios.

## Lähteet
Pergamos (Kreeta)

**Pergamos** (, ) oli antiikin aikainen kaupunki Kreetan saarella Kreikassa. Se sijoitetaan nykyisen Plataniáksen kunnan alueelle Grimpilianáan lähelle Kolymvária.

## Maantiede

Pergamoksen kaupunki sijaitsi Kreetan länsiosissa. Servius sanoo sen sijainneen lähellä Kydoniaa, ja myös Plinius vanhempi mainitsee sen Kydonian yhteydessä. Kaupunki sijoitetaan Kolymvárin lounaispuolella sijaitsevalle kukkulalle, jossa nykyisin sijaitsee Pyhän Irenen luostari (*Moní Agías Eirínis*). Sijainti on kuitenkin epävarma. Pseudo-Skylaksin mukaan nykyisellä Rodopóksen niemellä sijainnut Diktynnan temppeli eli Diktynnaion olisi ollut Pergamoksen alueella.

## Historia

Pergamoksen kaupungilla esitettiin olleen mytologiaan kytkeytynyt alkuperä, ja se olisi perustettu heti Troijan sodan jälkeen. Sen katsottiin saaneen nimensä Troijan samannimisestä linnavuoresta. Vergiliuksen mukaan kaupungin perusti Aineias, Velleius Paterculuksen mukaan Agamemnon ja Serviuksen mukaan Agamemonin hallussa olleet troijalaiset vangit. Varmuudella kaupunki oli olemassa arkaaiselta roomalaiselle kaudelle.

Spartalaisen lainsäätäjä Lykurgoksen sanotaan kuolleen Pergamoksessa, ja hänen hautaansa näytettiin siellä vielä Aristoksenoksen aikana.

## Lähteet
Pyranthos

**Pyranthos** (, ) oli antiikin aikainen kaupunki Kreetan saarella Kreikassa. Se sijoitetaan lähelle nykyisiä Pyráthia ja Tourlotía. Kaupungin asukkaasta käytettiin etnonyymiä *Pyranthios* ().

## Lähteet
Rhytion

**Rhytion** (, ) oli antiikin aikainen kaupunki Kreetan saarella Kreikassa. Se sijaitsi nykyisen Archánes-Asteroúsian kunnan alueella lähellä nykyistä Rotásin kylää.

## Maantiede

Rhytionin kaupunki sijaitsi Kreetan eteläisissä sisäosissa nykyisin Mesarán tasankona tunnetun tasangon kaakkoislaidalla itäkaakkoon Gortynistä ja lounaaseen Priansoksesta. Kaupungin akropoliina eli yläkaupunkina ja linnavuorena toimi nykyisin nimellä Kefála tai Rotasaní Kefála tunnettu kukkula, joka sijaitsee heti Rotásin kylän eteläpuolella, ja jonka huipulla sijaitsee Pyhän Eumenioksen (*Ágios Efménios*) kirkko.

## Historia

Rhytionin kaupunki oli olemassa ainakin arkaaiselta roomalaiselle kaudelle. Varhaisin maininta kaupungista on kuitenkin jo Homeroksen *[[Ilias|Iliaan]]* Laivaluettelossa. Antiikin aikana Rhytion oli Strabonin mukaan Gortynin alaisuudessa. Kaupungin asukkaasta käytettiin etnonyymiä *Rhytieus* ().

## Rakennukset ja löydökset

Kefálan kukkulalla on joitakin jäänteitä antiikin aikaisesta kaupungista. Kukkulan ympäristöstä ja alempaa laaksosta on löydetty hautoja geometriselta kaudelta roomalaiselle kaudelle. Erääseen suureen geometrisen kauden hautaan oli haudattu yli 40 henkeä. Haudoista on tehty paljon esinelöytöjä, jotka ovat Iraklionin arkeologisessa museossa. Niihin lukeutuu kulta- ja hopeakoruja, rautaisia aseita ja keramiikkaa sekä sarkofagi.

## Lähteet
Syrinthos

**Syrinthos** (, ) oli antiikin aikainen kaupunki Kreetan saarella Kreikassa. Se sijoitetaan yleensä nykyisen Siteían kunnan alueelle Agía Triádan Dasonáriin lähelle Goúdourasin kylää, tosin joskus se on sijoitettu nykyiseen Makrý Gialókseen.

Syrinthoksen kaupunki oli olemassa arkaaiselta hellenistiselle kaudelle. Sen asukkaasta käytettiin etnonyymiä *Syrinthios* (Συρίνθιος), feminiinissä *Syrinthia* (Συρινθία). Kirjallisuudessa kaupungin mainitsee vain Stefanos Byzantionlainen.

## Lähteet
Bank Mandiri

**PT Bank Mandiri (Persero) Tbk** on indonesialainen pankki, jolla on päämaja Jakartassa.

Bank Mandiri perustettiin 2. lokakuuta 1998. Vuonna 2014 sen nettotulos oli yli 1,5 miljardia Yhdysvaltain dollaria ja markkina-arvo 19,6 miljardia dollaria. *[[Global Finance]]* valitsi Bank Mandirin maailman parhaaksi pankiksi vuonna 2020. Vuonna 2024 Bank Mandirilla oli 38&nbsp;965 työntekijää. Sen toimitusjohtajana toimi Darmawan Junaidi.

## Lähteet

## Aiheesta muualla
* Viralliset sivut
Christoph Ernst Luthardt

**Christoph Ernst Luthardt** (1823–1902) oli saksalainen luterilainen teologi ja apologeetti. 

Luthardt syntyi Maroldsweisachissa Baijerissa 22. maaliskuuta 1823. Hän opiskeli teologiaa Erlangenin yliopistossa ja Berliinin yliopistossa, ja vuonna 1856 hänestä tuli systemaattisen teologian ja Uuden testamentin eksegetiikan professori Leipzigin yliopistossa. Vuonna 1865 hänestä tuli konsistoriaalineuvos ja 1871 Meissenin tuomiokirkon kaniikki. Hän kuoli Leipzigissä 21. syyskuuta 1902. Täysin oikeaoppisena teologina ja selkeänä kirjoittajana, vaikkakaan ei kovin syvällisenä oppineena, Luthardt tuli laajalti arvostetuksi apologeettisten luentojen kirjoittajana. Nämä koottiin neliosaiseksi julkaisuksi nimellä *Apologie des Christentums*. Sen kolme ensimmäistä osaa on käännetty myös englanniksi ja ensimmäinen osa suomeksi. Vuonna 1868 hän perusti ja toimitti *Allgemeine evang.-lutherische Kirchenzeitungia* ja sen lisäosaa *Theologisches Litteraturblatt* joilla oli suuri kirkkopoliittinen merkitys, ja vuonna 1880 hänestä tuli *Zeitschrift für kirchl. Wissenschaft und kirchl. Leben* -lehden päätoimittaja. Teologina Luthardt kuului Erlangenin koulukuntaan.

## Teoksia suomeksi
* *Apologeettisia esitelmiä kristinuskon perustotuuksista*. Kääntänyt ja kustantanut Aatto Suppanen, Helsinki 1891

## Lähteet

## Aiheesta muualla
**[https://archive.org/details/apologeticlectur00luth_1/page/n5/mode/2up Apologetic lectures on the fundamental truths of Christianity]* (1865) 
**[https://archive.org/details/apologeticlectur00luth_3/page/n7/mode/2up Apologetic lectures on the saving truths of Christianity]* (1872) 
**[https://archive.org/details/apologeticlectur00luth_0/mode/2up Apologetic lectures on the moral truths of Christianity]* (1876)
Lato (kirjasinlaji)

**Lato** on humanistinen sans-serif-kirjaintyyppi, jonka on suunnitellut Łukasz Dziedzic. Se julkaistiin vuonna 2010. Nimi "Lato" on puolaa ja tarkoittaa "kesää". Lato julkaistiin avoimen lähdekoodin Open Font License -lisenssillä. Joulukuussa 2024 Lato oli esillä yli 21,7 miljoonalla verkkosivustolla.

## Lähteet

## Aiheesta muualla
Marica Rosengård

**Marica Rosengård** (s. 17. helmikuuta 1961) on suomalainen malli ja valokuvaaja, joka tunnetaan erityisesti muoto- ja muotikuvaajana. 

Pietarsaaressa varttunut Rosengård lainaili teini-iässä isoveljensä kameraa ja innostui jo tuolloin kuvaamaan ihmisiä. Hän herätti huomiota erikoisilla vaatevalinnoillaan ja haaveili mallin ammatista saamatta myönteistä vastausta mallitoimistoista. Hän opiskeli vuoden verran journalismia Svenska social- och kommunalhögskolanissa Helsingissä, ja ulkomailla mallina toiminut Carita Järvinen auttoi suhteillaan Rosengårdin kansainvälisen malliuran alkuun. Työt veivät Pariisiin, Milanoon, Tokioon, Lontooseen, Hampuriin ja Ateenaan. Valokuvaajan ura alkoi 1980-luvun puolivälissä perustetussa *[[City (lehti)|City]]*-lehdestä, jossa Rosengård moitti Kari Kivelälle muotijuttujen tasoa. Kivelä kehotti tekemään itse parempia, ja niin sovittiinkin. Rosengård avioitui lehden perustajan Kim Weckströmin kanssa, ja he asuivat viisi vuotta Lontoossa miehen myöhemmän työn takia. Valokuvaajan ura pääsi varsinaisesti alkuun vasta Rosengårdin palattua kahden lapsensa kanssa Lontoosta Suomeen. 

Rosengård on kuvannut Suomen lisäksi myös Ruotsissa, muun muassa sikäläisiin lehtiin *Tara, M-Magazine, Damernas Värld* ja *Elle*. Hänellä on asunto Helsingissä ja Tukholmassa. Muotiammattilaisten FMD-sivustolla hänet esitelläänkin ruotsalaisena mainitsematta Suomea.

Marica Rosengård on toiminut opettajana Lahden Muotoiluinstituutissa ja Helsinki Design Schoolissa.

Hän oli 2010-luvun loppupuolella mukana *[[Suomen Huippumalli haussa]]* -tositelevisio-ohjelman tuomaristossa.

## Lähteet
Unkarin evankelinen liitto

**Unkarin evankelinen liitto** () on unkarilainen evankelis-kristillinen järjestö. Järjestö on Euroopan evankelisen allianssin kansallinen liitto Unkarissa. Evankelikalismilla on Unkarissa yli 150 vuoden historia ja Unkarin evankelinen liitto on perustettu vuonna 1936. Järjestö toimii kirkkojen ja järjestöjen verkostona, jonka yhteydessä edistetään kumppanuutta ja yhteistyömuotoja.

## Katso myös
* Evankelikalismi
* Lausannen julistus

## Lähteet

## Aiheesta muualla
* Järjestön verkkosivusto
Frans Oskar Lampola

**Frans Oskar Lampola** (27. huhtikuuta 1872 Nakkila – 24. heinäkuuta 1942 Lappajärvi) oli suomalainen pappi, opettaja ja koulunjohtaja.

## Henkilöhistoria
Lampolan vanhemmat olivat maanviljelijä Juho Kustaa Lampola ja Lovisa Ellaa. Hänen puolisonsa vuodesta 1899 oli Naemi Bergroth (k. 1935), pääjohtaja Veikko Lampola oli heidän poikansa. Frans Oskar Lampola tuli ylioppilaaksi Porin Lyseosta 1892. Papiksi hänet vihittiin 1896 ja hän valmistui myös filosofian kandidaatiksi 1899. Lampola oli Kokkolan suomalaisen yhteiskoulun opettaja 1899–1910 ja 1912–1919 ja koulun rehtori 1902–1910 ja 1912–1919. Kokkolan suomalaisen lyseon uskonnon ja latinan opttajana ja koulun rehtorina hän toimi 1918–1919.

Lampola oli kirkkoherra Kuorevedellä 1910–1912 ja Lappajärvellä 1919–1942. Turun tuomiokapitulin asessorina hän toimi 1933–1939 ja oli kirkolliskokouksen jäsen 1938. Hän oli Kokkolan kaupunginvaltuuston jäsen 1912–1919 ja Lappajärven kunnanvaltuuston jäsen 1922–1925, minkä lisäksi hänellä oli useita muita luottamustehtäviä. Lampola myös toimitti *Joulutähti*- ja *Seimellä*-nimisiä joululehtiä. Hän sai rovastin arvonimen 1925.

## Julkaisuja
* *Tienosottaja ijankaikkiseen elämään, opetukseksi niille, jotka Filippin vanginvartijan kanssa vakavasti kysyvät: Mitä minun pitää tekemän, että minä autuaaksi tulisin?*, Nils Hamnerin, Kokkola: F. O. Lampola (suom.), 1904

## Lähteet
Tuomaalan koulu

**Tuomaalan koulu** on Kokemäen yhteiskoulun toimipiste, jossa toimii peruskoulun vuosiluokat 1 - 6. Koulussa on noin 50 oppilasta.

Koulurakennus valmistui vuonna 1991.

## Lähteet
Joulupukkiralli

**Joulupukkiralli** () tarkoittaa osakemarkkinoilla esiintyvää anomaliaa, jossa osakkeiden pörssikursseilla on taipumus nousta joulun aikoihin. Ilmiö on tilastollinen eikä se esiinny joka vuosi.

Joulupukkiralli esiintyy joulun ja uuden vuoden ensimmäisten kaupankäyntipäivien välillä.

## Ilmiön selityksiä
Anomalian löytäjänä pidetään Yale Hirschiä, joka esitteli ilmiön vuonna 1972. Alkuperäisen määritelmän mukaan joulupukkiralli kestää seitsemän kaupankäyntipäivää: vuoden viisi viimeistä sekä seuraavan vuoden kaksi ensimmäistä kaupankäyntipäivää.

Joulupukkirallin esiintymiselle on esitetty useita selityksiä. Sen on esitetty johtuvan muun muassa kursseja nostavan tammikuuilmiön ennakoinnista, vero-optimoinnista, osakesalkkujen tasapainottamisesta ja tappiollisten osakkeiden siivoamisesta pois institutionaalisten sijoittajien salkuista. 

Ilmiöön liittyvät osakkeiden myyntiaallot päättyvät historiallisesti viimeistään 23.12. tai 24.12. Joulukuun viimeisten 1–2 viikon aikana kaupankäyntimäärä putoaa, sillä moni sijoittaja jää jouluna joululomalle. Tuolloin voi olla vaikea toteuttaa suuria myyntitoimeksiantoja.

Kaksi muuta ilmiötä voivat voimistaa joulupukkiralliin liittyvää myyntiaaltoa ja nousurallia:

* kuunvaihdeilmiö, jossa kurssit laskevat loppukuusta ja nousevat alkukuusta
* joulukuun kolmanteen perjantaihin osuva osakejohdannaisten erääntymispäivä

## Lähteet
Anna-Sofia Tuominen

**Anna-Sofia Tuominen** on turkulaislähtöinen näyttelijä ja muusikko, joka asuu Helsingissä. Hän on koulutukseltaan teatteritaiteen maisteri ja Muusikko amk. Lahden Ammattikorkeakoulun musiikkiteatterilinjalta. Lapsuutensa Tuominen asui Turun Vartiovuorella. Hänen isänsä on muusikko-laulaja ja hänen äidillään on Turussa kirjakauppa, jossa Anna-Sofia on myös työskennellyt. Hän on myös opettanut tanssia.

Näyttelijänä Tuominen on työskennellyt niin teatterissa, televisiossa kuin elokuvissakin. Teatterissa hänet on nähty mm. Q-teatterin, Ryhmäteatterin ja Lahden Kaupunginteatterin lavalla. 
 
Tuominen on vuosina 2011-2021 toimineen Tilhet, pajut ja muut-yhtyeen perustajajäsen. Vuodesta 2023 hän on esittänyt yhdessä vibrafonisti-säveltäjä Arttu Takalon kanssa naisrunoilijoiden teksteihin sävellettyjä kappaleita. Tuominen soittaa myös poikkihuilua.

Huhtikuussa 2022 Tuominen valittiin Q-Teatterin Q-ensembleen , hän esiintyi samana vuonna Q-Teatterin tuotannossa *[[Toksinen Kabaree]]*. Vuonna 2024 Tuominen esiintyi Q-Teatterin tuotannoissa Uuteen Nousuun ja Tuvi Toas. 

## Yksityiselämä
Tuominen asuu Helsingissä puolisonsa näyttelijä Miro Lopperin kanssa.

## Filmografia

### Dubbaukset

## Lähteet
Ranskan evankelisten kansallinen neuvosto

**Ranskan evankelisten kansallinen neuvosto** (, lyh. **CNEF**) on ranskalainen evankelis-kristillinen järjestö. Järjestö on Euroopan evankelisen allianssin kansallinen liitto Ranskassa. Järjestö on perustettu vuonna 2010. Järjestö toimii evankelisten protestanttisten kirkkojen ja järjestöjen yhteenliittymänä. CNEF edustaa yli 70 prosenttia Ranskan evankelisprotestanttisista kirkoista. Järjestön jäsenenä on 34 kirkkokuntaa ja 179 jäsenyhdistystä.

## Katso myös
* Evankelikalismi
* Lausannen julistus

## Lähteet

## Aiheesta muualla
* Järjestön verkkosivusto
Samidorfaani

**Samidorfaani** (INN, USAN) (kehityskoodinimet **ALKS-33** ja **RDC-0313**) on opioidiantagonisti, jota olantsapiinin/samidorfaanin muodossa (ulkomailla tuotenimellä  **Lybalvi**) käytetään skitsofrenian ja kaksisuuntaisen mielialahäiriön hoidossa. Samidorfaani myös vähentää olantsapiiniin liittyvää painonnousua. Samidorfaani otetaan suun kautta.

Samidorfaania kehitettiin erillisenä lääkkeenä eri käyttöaiheisiin, mutta sen tutkimus on lopetettu. FDA hylkäsi buprenorfiinin/samidorfaanin käytön vakavan masennuksen hoitoon, koska tehosta ei ollut riittävästi näyttöä, mutta se on edelleen esirekisteröinnissä syyskuusta 2021 lähtien. Myös baklofeenin/samidorfaanin tutkimus on lopetettu. 

## Farmakologia
### Farmakodynamiikka

Samidorfaani toimii ensisijaisesti μ-opioidireseptorin (MOR) antagonistina tai erittäin heikkona osittaisena agonistina ja vähemmässä määrin κ-opioidireseptorin (KOR) ja δ-opioidireseptorin (DOR) osittaisena agonistina. Tämän profiilin mukaisesti samidorfaanin on havaittu aiheuttavan joitain sivuvaikutuksia, jotka ovat mahdollisesti yhdenmukaisia KOR:n aktivoitumisen kanssa, kuten uneliaisuutta, sedaatiota, huimausta ja hallusinaatioita joillakin potilailla kliinisissä tutkimuksissa.

### Farmakokinetiikka
Samidorfaanin eliminaation puoliintumisaika on 7–9 tuntia.

## Sivuvaikutukset
Samidorfaanin sivuvaikutuksia ovat muun muassa uneliaisuus ja ruoansulatuskanavan häiriöt.

## Kemia
Samidorfaani on peräisin akateemisesta maailmasta, jossa sen suunnittelussa ja synteesissä käytettiin lähtöpisteenä 8-karboksamidosyklatsosiinia ja naltreksonia.

## Laki
Suomen lainsäädäntö ei tunne samidorfaania.

## Lähteet
Harri Lähdesmäki

**Harri Lähdesmäki** on Aalto-yliopiston tietotekniikan apulaisprofessori (engl. associate professor), Suomen tekoälykeskuksen jäsen ja Computational Systems Biology Group -tutkimusryhmän johtaja. Lähdesmäki tutkii muun muassa todennäköisyyspohjaista koneoppimista sekä tämän sovelluksia biolääketieteessä ja molekyylibiologiassa. Lähdesmäki on osallistunut muun muassa 110:n tieteellisen artikkelin tekemiseen. Lähdesmäki on tehnyt tutkimusta muun muassa Samuel Kasken kanssa.

Lähdesmäki väitteli vuonna 2005 tekniikan tohtoriksi Tampereen teknillisessä yliopistossa aiheesta "Laskentamenetelmiä systeemibiologiaan: high-throughput-mittausten analysointi ja geenisäätelyverkkojen mallintaminen".

## Lähteet
Sveitsin evankelinen allianssi

**Sveitsin evankelinen allianssi** (, , lyh. **SEA+RES**) on sveitsiläinen evankelis-kristillinen järjestö. Järjestö on Euroopan evankelisen allianssin kansallinen liitto Sveitsissä. SEA+RES toimii Sveitsissä ranskankielisen (RES) ja saksankielisen haaran (SEA) kautta. Järjestö toimii kirkkojen, paikallisseurakuntien ja kristillisten järjestöjen yhteisenä liikkeenä. SEA+RES:n toiminnan piirissä on yhteensä noin 250&nbsp;000 kristittyä.

Saksankielisen haaran piirissä toimii noin 480 paikallisseurakuntaa, 70 jaostoa ja yli 180 järjestöä. Ranskankielisen haaran piirissä toimii 11 kirkkoliittoa, 200 paikallisseurakuntaa ja 80 järjestöä.

## Katso myös
* Evankelikalismi
* Lausannen julistus

## Lähteet

## Aiheesta muualla
* Réseau évangélique suisse-järjestön verkkosivusto 
* Schweizerische Evangelische Allianz-järjestön verkkosivusto
Matias Vanhanen

**Matias Mikael Vanhanen** (s. 11. syyskuuta 2007 Nokia) on suomalainen jääkiekkoilija, joka pelaa WHL-joukkue Everett Silvertipsissa. Hän on pelipaikaltaan vasen laitahyökkääjä.

## Ura
### Seuraura
Vanhanen on HC Nokian kasvatti. Hän siirtyi juniorina sittemmin Tapparaan, jossa Vanhanen voitti kauden 2021–2022 päätteeksi U16 SM-pronssia. Kaudeksi 2022–2023 hän siirtyi Helsingin IFK:n U16-joukkueeseen. Vanhanen sijoittui tehoilla 26+48=74 U16 SM-sarjan pistepörssissä viidenneksi. Kauden 2023–2024 päätteeksi hän voitti U18 SM-hopeaa.

Ensimmäisellä U20 SM-sarjan kaudellaan 2024–2025 Vanhanen voitti HIFK:n sisäisen piste- ja syöttöpörssin tehoilla 17+30=47, joilla hän sijoittui sarjan pistepörssissä kahdeksanneksi. Vanhanen valittiin U20 SM-sarjan lokakuun kuukauden nuoreksi pelaajaksi. Hänet palkittiin runkosarjan päätteeksi sarjan vuoden tulokkaana Yrjö Hakala -palkinnolla. Vanhanen debytoi kauden aikana myös SM-liigassa, jossa hän pelasi viisi runkosarjaottelua ilman tehopisteitä. Vanhanen teki liigadebyyttinsä vain 17-vuotiaana 4. joulukuuta 2024 Rauman Lukkoa vastaan. Vanhanen merkittiin HIFK:n kakkosketjun vasempaan laitaan Vincent Marleaun ja Joonas Raskin viereen. Hän sai ottelussa jääaikaa 10.17 minuuttia ja Vanhaselle merkittiin teholukema –1.

WHL-joukkue Everett Silvertips varasi Vanhasen 31. pelaajana . Hän siirtyi joukkueeseen kaudeksi 2025–2026.

### Maajoukkueura
Vanhanen pelasi alle 18-vuotiaiden Hlinka Gretzky Cupissa vuonna 2024. Hän pelasi myös alle 18-vuotiaiden MM-kilpailuissa vuonna 2025. Vanhanen valittiin Ruotsia vastaan pelatun puolivälieräottelun päätteeksi Suomen ottelun parhaaksi pelaajaksi. Hän pelasi myös alle 20-vuotiaiden MM-kilpailuissa vuonna 2026, jolloin Vanhanen jakoi kuudella syöttöpisteellään Suomen sisäisen syöttöpörssin voiton Heikki Ruohosen ja Jasper Kuhdan kanssa. Hänet valittiin myös Latviaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä Vanhanen on pelannut 15 nuorten ja 20 poikien maaottelua.

## Pelityyli
Vanhanen on kertonut olevansa hyvä hyökkäyspään kiekollinen pelaaja. Hän on maininnut näkevänsä kentän aika hyvin, kertonut luistelunsa olevan hyvällä tasolla ja pystyvänsä pelaamaan hyvin kahteen suuntaan. Vanhasen mukaan hänen vahvuuksiinsa kuuluu myös peliäly ja syöttäminen sekä kyky rytmittää peliä.

## Muuta
Vanhasen isosisko Sanni on olympiapronssimitalisti (Peking 2022), joka pelaa hyökkääjänä Ohion osavaltionyliopiston joukkueessa. Sisarusten isä Juha-Matti Vanhanen pelasi omalla urallaan hyökkääjänä Suomen, Itävallan ja Italian alemmissa sarjoissa. Hän pelasi myös kolme B-maaottelua.

Matias Vanhanen opiskelee Mäkelänrinteen lukiossa.

## Tilastot

## Lähteet
*
*
*

### Viitteet
Cardano (lohkoketjualusta)

**Cardano** on syyskuussa 2017 julkaistu lohkoketjualusta. Sen oma kryptovaluutta on Ada Lovelacen mukaan nimetty ADA. Cardanolla on avoin lähdekoodi ja se käyttää proof of stake -mekanismia.

Cardanon kehittämisen aloittivat Jeremy Wood ja Ethereumin perustajiin kuulunut Charles Hoskinson vuonna 2015. Kehittämisessä hyödynnettiin vertaisarvioitua tutkimusprosessia alustan turvallisuuden, skaalautuvuuden ja kestävyyden tukemiseksi. Tällä pyrittiin välttämään aiempia kryptovaluuttoja koskeneita rajoitteita. Cardanoa on kuitenkin kritisoitu verrattaen hitaasta päivitysten etenemisestä testiverkkoon.

## Lähteet
Netumbo Nandi-Ndaitwah

**Netumbo Nandi-Ndaitwah** (s. 1952) on namibialainen poliitikko, joka valittiin maansa presidentiksi joulukuussa 2024.

Nandi-Ndaitwah syntyi vuonna 1952 pohjoisessa Onamutain kylässä Etelä-Afrikan hallitsemassa silloisessa Lounais-Afrikassa. Nandi-Ndaitwah liittyi 14-vuotiaana vapautusliike Swapoon, joka vastusti Etelä-Afrikan valkoisen vähemmistön valtaa. Hänestä tuli Swapon nuorisojärjestön johtaja.

Hän asui maanpaossa Sambiassa ja Tansaniassa, ennen kuin muutti Britanniaan missä hän suoritti kansainvälisten suhteiden tutkinnon.

Namibian itsenäistyttyä Nandi-Ndaitwah palasi kotiin. Sen jälkeen hän on työskennellyt useissa eri tehtävissä Swapon johtamassa hallituksessa, muun muassa ministeritehtävissä ulkoasioiden, matkailun, lastensuojelun ja tiedotuksen parissa. Nandi-Ndaitwah tuli tunnetuksi naisten oikeuksien puolestapuhujana. Yhtenä tärkeimmistä saavutuksistaan hän sai perheväkivallan torjuntaa koskevan lain läpi kansalliskokouksessa vuonna 2002.

Vuoden 2024 presidentinvaaleissa  Nandi-Ndaitwah sai vaalilautakunnan mukaan yli 57 prosenttia äänistä, ja hänen lähin kilpailijansa Panduleni Itula sai 26 prosenttia. Itula haluaa viedä tuloksen oikeuteen ja syyttää Swapoa vaalivilpistä.

Nandi-Ndaitwah vannoi virkavalansa 21. maaliskuuta 2025. Hän on ensimmäinen nainen, joka toimii virassa.

## Lähteet
Kari Syreeni

**Kari Antero Syreeni** (s. 11. heinäkuuta 1952 Helsinki) on suomalainen teologi ja Åbo Akademin Uuden testamentin eksegetiikan emeritusprofessori.

Syreeni väitteli tohtoriksi Helsingin yliopistosta vuonna 1987 ja sai dosentuurin Helsingin yliopistoon ja Åbo Akademihin. Hän haki Åbo Akademin eksegetiikan professuuria vuonna 1994 muttei tullut valituksi; seuraavana vuonna hänet nimitettiin Uppsalan yliopiston eksegetiikan professoriksi. Hän työskenteli Uppsalan yliopistossa vuosina 1996–2007, kunnes siirtyi Åbo Akademihin. Syreeni seurasi Karl-Gustav Sandelinia Åbo Akademin Uuden testamentin eksegetiikan professorina.

## Teoksia
* 
* 
* 
* 
* 
* 

## Lähteet
Türkmenbaşynlahti

**Türkmenbaşynlahti** (, vuoteen 1997 saakka Krasnowodskinlahti, *Krasnowodsk aýlagy*) on Kaspianmeren lahti Turkmenistanissa. Sen pohjoisrannalla sijaitsee Türkmenbaşyn kaupunki.

Türkmenbaşyn ja Pohjois-Çelekenin matalat hiekkasärkät erottavat Türkmenbaşynlahden Kaspianmerestä. Sen leveys on 18 ja pituus 46 kilometriä ja syvyys alle 5–6 metriä. Lahden pinta-ala on 1&nbsp;500 neliökilometriä ja veden suolapitoisuus 12,8–14 promillea. Rantaviivaltaan rikkonaisen lahden osia ovat Pohjois-Çelekenin lahti, Balkaninlahti, Soýmonowinlahti sekä Murawýowinlahti, jossa sijaitsee Türkmenbaşyn satama..

Türkmenbaşynlahti muodostaa 267&nbsp;124 hehtaarin laajuisen Ramsar-alueen, joka on tärkeä vesilintujen pysähdys- ja talvehtimispaikka sekä kalojen ravintopaikka. Sen uhanalaisiin eläinlajeihin kuuluvat muun muassa arohyyppä, valkopääsorsa, kiljuhanhi, kaspianhylje ja venäjänsampi.

## Lähteet
Assemblées de Dieu de France

**Assemblées de Dieu de France** (lyh. **ADD**) on ranskalainen helluntailainen kirkkokunta. Kirkko kuuluu kansainväliseen Assemblies of God-järjestöön. ADD:n piirissä toimii Ranskassa ja se merentakaisilla alueilla yhteensä 781 seurakuntaa, 870 pastoria sekä yli 40&nbsp;000 jäsentä.

## Historia
Helluntaialaisuus sai alkunsa Ranskassa 1800-luvun lopulla, kun Hélène Biolley perusti vuonna 1896 raittiushotelli-ravintolan Le Havreen metodistien ja baptistien tukemana. Helluntailaisten läsnäolosta Ranskassa raportoitiin jo vuonna 1907. Église du Havre ja Ruban Bleu tunnustettiin kansainvälisiksi helluntaikeskuksiksi vuodesta 1909 alkaen samoin kuin Michel Mastin johtama seurakunta Pariisissa. Ranskalais-skandinaavisessa keskuksessa järjestettiin 1920-luvulla Carl Neaserin johtamia jumalanpalveluksia.

Ranskalainen helluntailaisuus pääsi vauhtiin vuonna 1930, kun Douglas Scott ja Clarice Scott yöpyivät Le Havressa Biolleyn kutsutsta. Douglas Scott koki hengellisen heräämisen ja hänen tavoittekseen tuli Ranskan protestanttisten kirkkojen elvyttäminen. Helluntaiseurakuntia perustettiin Le Havreen, Roueniin, Liéviniin ja Lyoniin. Nämä seurakunnat liitettiin Assemblies of Godiin virallisesti vuonna 1933. Sittemmin kirkkokunta on laajentunut Manner-Ranskassa 650 paikkaan. Ranskan helluntailaiset ovat tukeneet lukuisia lähetysaloitteita ranskankielisissä maialmassa. Virallinen lähetystyöjaosto perustettiin vuonna 1957.

## Katso myös
* Helluntaiherätys Ranskassa

## Lähteet

## Aiheesta muualla
* Kirkkokunnan verkkosivusto